
ACTA DE LA SESSIÓ DEL PLE DE L’AJUNTAMENT
	

Identificació de la sessió

Núm.: 9/2016
Caràcter: Extraordinària-Urgent
Dia:   30 de desembre de 2016.   
Hora: 9:19 h. 
Lloc:  Sala de sessions de la casa consistorial.
Convocatòria: Primera

Hi assisteixen:

Mar Amorós Mas, Alcaldessa
Gerard Cabré Vaquè, regidor
Lourdes Aluja Mata, regidora
Francesc Sans Vives, regidor

Excusen la seva Assistència:

Maria Antònia Cabré Barberà, regidora

Elena Gisbert Ejarque, Secretaria-Interventora del SAM de la Diputació de Tarragona al Servei Municipal, en substitució del Secretari interventor del SAM titular, Vicente Vayá Morte

ORDRE DEL DIA:

1- Pronunciament sobre la Urgència de la Sessió.
2.- Aprovació expedient de modificació de crèdits mitjançant Crèdits Extraordinaris núm. 4/2016

1- PRONUNCIAMENT SOBRE LA URGÈNCIA DE LA SESSIÓ.

Atès el contingut de l'article 98.b) del Decret Legislatiu 2 / 2003, de 28 d'abril, pel qual s'aprova el Text refós de la Llei municipal i de règim local de Catalunya en el qual s'estableix que, "les sessions plenàries s'han de convocar, com a mínim, amb dos dies hàbils d'antelació, llevat de les extraordinàries amb caràcter urgent, la convocatòria de les quals hauran de ser ratificades pel ple ".

Atès que la urgència de la convocatòria ve determinada fonamentalment, per tal dotar de crèdit suficient aquelles aplicacions pressupostàries que, a data actual, no en tenien  o era insuficient, i  com a conseqüència de necessitats sobrevingudes al llarg de l’exercici 2016, com són  la construcció d’una caseta al dipòsit municipal, compra d’un monitor d’ordinador i contractació d’un administratiu (laboral temporal), finançades amb baixes d’altres aplicacions de despesa no compromesa.


La Ratificació de la urgència de la Convocatòria Extraordinària-Urgent del Ple de l’Ajuntament de Pradell de la Teixeta a data 30 de desembre de 2016 pels motius anteriorment exposats i en compliment del que estableix l'article 98.b) ja citat.

Sotmès a votació, el Ple de l’Ajuntament per unanimitat dels quatre membres assistents, ratifica la urgència de la Convocatòria.

2.- APROVACIÓ EXPEDIENT DE MODIFICACIÓ DE CRÈDITS MITJANÇANT CRÈDITS EXTRAORDINARIS NÚM. 4/2016

La Sra. Alcaldessa, a la vista de l’anterior, presenta al Ple la següent proposta: 

“PROPOSTA D’ACORD PLE 

ANTECEDENTS

1. Pel Decret de l’Alcaldia de data 28 de desembre de 2016 s’inicia l’expedient per a l’aprovació de la modificació de crèdit mitjançant crèdit extraordinari.

2. La Regidoria d’Hisenda, en data 28 de desembre de 2016, ha proposat les partides i els imports que s’han de modificar.

3. El secretari i l'interventor han emès informes favorables.

FONAMENTS DE DRET

1. La normativa jurídica està recollida fonamentalment a l’article 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals i als articles 34 a 38 del RD 500/1990.
2.  Segons la normativa d’hisendes locals i el RD 500/90, quan s'hagi de realitzar alguna despesa que no pugui demorar-se fins a l'exercici següent i en el pressupost de la corporació no hi hagi crèdit, o sigui insuficient o no ampliable, el president ha d'ordenar la incoació de l'expedient de concessió de crèdit extraordinari o de suplement de crèdit.
El finançament es pot realitzar a càrrec del romanent líquid de tresoreria, amb nous o majors ingressos recaptats sobre els totals previstos en el pressupost corrent i mitjançant anul·lacions o baixes de crèdits de despeses d'altres partides no compromeses del pressupost vigent, les dotacions de les quals s'estimin reduïbles sense pertorbació del respectiu servei.
3. Segons l’article 22.2.e i 47 de la Llei 7/1985, de 2 de abril, reguladora de las bases del règim local, l’aprovació de la modificació del pressupost es competència del Ple de l’Ajuntament per majoria simple.

4. Cal tenir en compte l’article 165.1 del TRLRHL, amb relació a l’article 3 i 11 de la Llei Orgànica 2/2012, de 27 d’abril, d’estabilitat pressupostària i sostenibilitat financera (LOEPSF) en quant a què l’elaboració, aprovació i execució dels pressupostos i totes les actuacions que afectin a les despeses i ingressos de les Administracions Públiques i resta d’entitats que formen el sector públic, es sotmetrà al principi d’estabilitat pressupostària.

Per tant, es proposa l’adopció del següent ACORD: 

1. Aprovar l’expedient de crèdit extraordinari número .4/2016, per import de 9.662,86€, que cal finançar  mitjançant  baixes dels crèdits de partides de despeses, del pressupost vigent de la corporació, d’acord amb el següent detall:

Despeses a finançar:
Crèdits extraordinaris:

	Partida
	Nom
	Proposta de consignació

	01-920-13100-01
	Laboral temporal
	4.500,00

	01-161-62202-01
	Construcció caseta al dipòsit municipal
	5.052,96

	01-920-62601-01
	Monitor Hannspree
	109,90




	Total altes de crèdits: 
	9.662,86



Finançament:
Baixes dels crèdits de partides de despeses:

	Partida
	Nom
	Proposta de consignació

	01-944-16000-01
	Seguretat social
	8.000,00

	01-922-22706-01
	Estudis i treballs tècnics
	1.662,86



	Total baixes: 
	9.662,86



2. Elaborar i aprovar un pla econòmic financer, amb un horitzó temporal d’un any a partir de l’exercici en curs, en el termini màxim d’un mes des de què es constata l’incompliment del principi d’estabilitat pressupostària, de conformitat amb l’article 23 de la LOEPSF. 

Posteriorment, d’acord al mateix precepte, cal trametre a la  Direcció General de Política Financera el corresponent pla econòmic financer que s’ha aprovat i procedir a la seva publicació al Butlletí Oficial de la Província.

3. Exposar al públic aquest expedient, durant el termini reglamentari de quinze dies hàbils, mitjançant un edicte al tauler d’anuncis i al Butlletí Oficial de la Província. Si no es presenten reclamacions, l’acord serà ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les. “
Sotmesa a votació la proposta d’acord, resulta aprovat per UNANIMITAT dels quatre membres assistents.

I no havent-hi més assumptes a tractar, la senyora Alcaldessa, aixeca la sessió a les nou hores i vint-i-nou minuts, de la qual com a Secretaria,  estenc aquesta acta.


L’Alcaldessa, 					La secretària interventora del SAM, 

Mar Amorós Mas				Elena Gisbert Ejarque

